kardosdrur/scandi-wiki huggingface dataset:
UEFA Intertoto Cup

UEFA Intertoto Cup også kendt som Toto Cuppen var en europæisk fodboldturnering for klubhold, som blev arrangeret af UEFA hvert år. Turneringen var for de bedste europæiske klubber, der hverken havde kvalificeret sig til UEFA Champions League eller UEFA Cuppen. De 11 vindere fik adgang til UEFA Cuppen. AGF, Lyngby BK, Silkeborg IF, OB og AaB har alle prøvet at vinde deres gruppe og dermed blive vindere på niveau med de andre gruppevindere i den periode hvor der hvert år blev kåret fra tre til 11 vindere. Fra sæsonen 2009/2010 blev turneringen afskaffet. Dette skete samtidig med at UEFA Cuppen skiftede navn til Europa League.

Turneringen blev første gang spillet i 1962 med Ajax Amsterdam som vinder. Frem til 1967 var der kun en vinder af turneringen. Vinderen fik en titel og en pengepræmie. Fra 1968 blev der turneringen lavet om, således at holdene blev inddelt i en række grupper. Vinderne af disse grupper fik penge. Dette betød, at man ikke længere kunne kåre en egentlig vinder. Denne struktur varede til og med 1994. I 1995 blev turneringen ændret til at have 3 vindere, der fik pladser i UEFA Cuppen. Turneringen fik dog hurtigt et dårligt ry, fordi der var mange kampe, og antallet af "præmier" var få. Grundet dette begyndte flere lande (heriblandt også Danmark) at takke nej til at deltage i turneringen. Derfor blev strukturen ændret i 2006, således at der nu var 11 vindere og kun 3 runder. Dette gjorde turneringen attraktiv igen. Alligevel spilles turneringen for sidste gang i sommeren 2008.

Turneringen er i Danmark også kendt for, at tipskuponen bliver fuldstændig uforudsigelig, når der er Toto Cup-kampe på kuponen, da det er en masse mere eller mindre obskure hold, der spiller mod hinanden.

Vindere

1962-1966 
 1962:  Ajax Amsterdam
 1963:  Slovan Bratislava
 1964:  Slovan Bratislava
 1965:  Polonia Bytom
 1966:  Lokomotiv Leipzig
 1967:  Eintracht Frankfurt

1995-2005 
 1995:  FC Girondins de Bordeaux,  RC Strasbourg
 1996:  Karlsruhe SC,  Silkeborg IF,  En Avant Guingamp
 1997:  AJ Auxerre,  SC Bastia,  Olympique Lyon
 1998:  Bologna FC,  Valencia CF,  SV Werder Bremen
 1999:  Juventus,  Montpeiller HSC,  West Ham United
 2000:  Celta Vigo,  VfB Stuttgart,  Udinese Calcio
 2001:  Aston Villa,  Paris SG,  Troyes AC
 2002:  Fulham FC,  Málaga CF,  VfB Stuttgart
 2003:  Perugia Calcio,  Schalke 04,  Villarreal CF
 2004:  Lille OSC,  Schalke 04,  Villarreal CF
 2005:  Hamburger SV,  RC Lens,  Olympique Marseilles

Siden 2006

Danske deltagere  
 AGF
 B 1903
 BK Frem
 Brøndby IF
 Esbjerg fB
 F.C. København
 Hvidovre IF
 Ikast FS
 KB
 Lyngby BK
 Næstved BK
 OB
 Silkeborg IF
 Vejle BK
 AaB
Revolution Song

Revolution Song er en komposition skrevet af guitaristen Noel Gallagher, medlem af det britiske band Oasis. Nummeret er sandsynlighedsvis skrevet med bandets fjerde udspil, Standing on the Shoulders of Giants(2000), i tankerne. Det er endvidere enten indspillet i Supernova Heights el. Wheeler End Studios, da det var her de resterende demo'er blev optaget, med hjælp fra Mark Coyle og Paul Stacey imellem 1998 og starten af 1999.

Baggrund 
En demooptagelse af nummeret bliver offentliggjort, da den med række andre demooptagelser af bandets, bliver lækket på nettet i januar 2000. Pga. manglende information om nummeret blev det navngivet titlen "Solve My Mystery". Efterhånden ligger man dog to og to sammen, efter at have vidnet forsk. udtalelser, hvor nummeret omtales, fx her, hvor guitaristen og sangskriveren af nummeret udtaler sig til bladet Melody Maker (d. 23 februar 2000): 

We did have one track which didn't go on called "Revolution Song". It was demoed two years ago and it's an out-an'-out gospel song, but not in the sense that 'I Still Haven't Found What I'm Looking For' by U2 is a gospel song. I think it's a really, really good song. We were going to have the full-on gospel choir singing it until fucking Blur put out "Tender" and then we went, 'fucking bastards!'. That'll have to wait for the next one. They always nick our ideas!

Nummeret er til dags dato (dvs. 2007) stadig ikke udgivet officielt af bandet.

Eksterne links 
 
Oasisinet, Oasis' officielle hjemmeside
www.mrmonobrow.dsl.pipex.com , henvisning til info om bootleg

Oasis-sange

en:Standing on the Shoulder of Giants#Demos
Videncentret Odense Universitetshospital

Videncentret er et offentligt medicinsk forskningsbibliotek, der fungerer i et samarbejde mellem Odense Universitetshospital (OUH), Det Sundhedsvidenskabelige Fakultet ved Syddansk Universitet og Syddansk Universitetsbibliotek.  Videncentret, som ligger i OUH's klinikbygning, betjener primært studerende og ansatte på Det Sundhedsvidenskabelige Fakultet, læger og det øvrige personale på OUH, men som et offentligt bibliotek er der adgang for alle.

Eksterne henvisninger
Videncentret 

Universitetsbiblioteker i Danmark
Forskningsbiblioteker i Danmark
Biblioteker i Odense
The Live Demonstration Tape

The Live Demonstration Tape er et demobånd indspillet af det britiske band Oasis fra marts til juni 1993. Indspillet på Dock Road, Liverpool i The Real People's studie og Mauldeth Road West, Manchester. Båndet, som blev delt ud til bl.a. deres senere manager Alan McGee, da han første gang så bandet optræde på King Tut's, Glasgow, Skotland, består af 6 numre i alt, men egentlig, blev der indspillet omkring 12 numre i alt. På coveret, som blev designet af vennen, Tony French, ses hvivlende Union Jack, hvorom Noel udtaler sig: "But he forgot to put the plug-hole in the middle of the flag", so we had to explain it to everyone." Bag på coveret stod et telefonnummer, samt en note om at spørge efter Paul, Noels storbror. Mange af numrene indgik senere på debuten Definitely Maybe el. som b-sider.

Trackliste

Side 1 
 "Cloudburst" 
 "Columbia" 
 "D'yer Wanna Be a Spaceman?" 
 "Strange Thing"

Side 2 
 "Bring It on Down" 
 "Married with Children"
 "Fade Away" 
 "Rock 'n' Roll Star"

Andre demooptagelser fra før Denfinitely Maybe 

På lp'en "Oasis – The Untold Story" findes fem andre kompositioner som menes at være blevet indspillet i Stockport samt Manchester i slutningen af 1991 el. 1992. På b-siden kan høres live versioner af disse optagelser. 

 "Colour My Life" 
 "Take Me" 
 "See The Sun" 
 "Must Be The Music"
 "Better Let You Know"

Eksterne links 
 Informationer om demobånd 2 
 Informationer om demobånd 1 

Oasis
Markus Eurén

Markus Eurén (født 19. april 1978) er en finsk keyboardspiller, der på nuværende tidspunkt spiller i folk metalbandet Moonsorrow samt deres sideprojekt Lakupaavi.
Markus bruger et Korg Triton Extreme & N364 Keyboard.

Henvisninger 
 Biografi 

Keyboardspillere fra Finland
Moonsorrow
Forbundspræsident

Forbundspræsident () har flere betydninger:

 Forbundspræsident (Schweiz) – den minister, der vælges som formand for Schweiz' regering for et år ad gangen
 Forbundspræsident (Tyskland) – statsoverhovedet i Forbundsrepublikken Tyskland siden 1949
 Forbundspræsident (Østrig) – statsoverhovedet i Republikken Østrig siden 1919

Politiske embeder
Lister
Marion Pedersen

Marion Britta Lamberts Pedersen (født 14. januar 1949 i København) er en  selvstændig erhvervsdrivende og har været medlem af Folketinget for Venstre, for hvem hun var indfødsrets- og beredskabsordfører.

Hun er datter af vinduespudser Aksel Vestergaard og lagerforvalter Gurli Nielsen og gift med Henrik Pedersen.

Hun modtog i 2010 Mathildeprisen for sit store engagement i sexkøbsdebatten.

Eksterne kilder/henvisninger 

 DR's politiske profil for Marion Pedersen

Henvisninger 

Folketingsmedlemmer i 2000'erne
Personer fra København
Folketingsmedlemmer i 2010'erne
Tidligere folketingsmedlemmer fra Venstre
Rumturisme

Rumturisme er et forholdsvist nyt begreb, der beskriver fænomenet turisme i rummet. Indtil videre er ordningen, at turisterne selv betaler alle omkostningerne, hvilket i praksis betyder, at kun meget få og velhavende personer benytter muligheden og udelukkende Space Adventures har udbudt rejserne. På trods af priser på ca. 20 millioner $ per billet er der udsolgt frem til 2009

Ultimo 2009 har i alt syv personer været rumturister. De har alle besøgt Den Internationale Rumstation med russiske Sojuzfartøjer:

Iransk-amerikanske Anousheh Ansari er den første kvindelige rumturist. Charles Simonyi er den 7´vende betalende rumturist der besøger ISS, og den første
rumturist der har været i rummet 2 gange. 
 
Udover at have råd til at betale rejsen, så skal personerne gennemgå et grundigt lægecheck, der skal sikre, at de er fysisk rustede til at klare rejsen. Dette var årsagen til, at japanske Daisuke Enomotos besøg blev aflyst. Han skulle oprindeligt have været opsendt i september 2006.

Virgin Galactic 

Virgin Galactic vil  for 20.000 $ sende rumturister op i 100 km højde med 2 minutters vægtløshed i parabolbaner med Spaceship Two. 
Michael Melvill var egentlig den første kommercielle astronaut, men da han samtidig fungerede som testpilot var han ikke decideret rumturist.

Se også 
 Besøgende til den Internationale Rumstation

Eksterne henvisninger 

 Charles in Space  Charles Simonyis blog om sin rejse til ISS
 BuyMeToTheStars Nyheder om rumturisme

Kilder 

Rumfart
Turisme
Brit Awards

The Brit Awards, ofte blot kaldet The BRITs, står for "The British Record Industry Trust", og er et årlig show i UK, hvor priser deles ud til nominerede artister i populær musikkens industri. Uddelingen, som er grundlagt af British Phonographic Industry i 1977, minder meget om bl.a. Danish Music Awards el. MTV Music Awards o.lign.

De store vindere gennem årene 
 1977: The Beatles vandt 3 priser
 1982: Ingen tydelig vinder
 1983: Paul McCartney vandt 2 priser
 1984: Culture Club vandt 2 priser
 1985: Prince vandt 2 priser
 1986: Eurythmics vandt 2 priser
 1987: Peter Gabriel vandt 2 priser
 1988: Ingen tydelig vinder 
 1989: Phil Collins, Michael Jackson, Fairground Attraction og Tracy Chapman vandt 2 priser
 1990: Neneh Cherry, Phil Collins og Fine Young Cannibals vandt 2 priser
 1991: Ingen tydelig vinder 
 1992: Seal vandt 3 priser
 1993: Annie Lennox og Simply Red vandt 3 priser
 1994: Björk, Take That and Stereo MC's vandt 2 priser
 1995: Blur vandt 4 priser
 1996: Oasis vandt 3 priser
 1997: Manic Street Preachers og Spice Girls vandt 2 priser
 1998: The Verve vandt 3 priser
 1999: Robbie Williams vandt 3 priser
 2000: Travis, Robbie Williams og Macy Gray vandt 2 priser
 2001: Robbie Williams vandt 3 priser
 2002: Dido and Kylie Minogue vandt 2 priser
 2003: Coldplay og Ms. Dynamite vandt 2 priser
 2004: The Darkness vandt 3 priser
 2005: Scissor Sisters vandt 3 priser
 2006: Kaiser Chiefs vandt 3 priser
 2007: Arctic Monkeys og The Killers vandt 2 priser
 2008: Adele

Eksterne henvisninger 
 
 interview m/ Oasis 
 interview m/ Noel Gallagher
 BRITs 2007 (backstage)

Musikpriser
Musik fra Storbritannien
Voimasta Ja Kunniasta

Voimasta ja Kunniasta (Af Styrke og Ære) er det andet studiealbum fra det finske folke metalband Moonsorrow der blev udgivet d. 26. november 2001 gennem Spinefarm Records.

Numre 
 "Tyven" (Fredfyldt) – 1:52
 "Sankarihauta" (Krigerens Grav) – 7:41
 "Kylän Päässä" (En Landsby Borte) – 7:38
 "Hiidenpelto inklusiv Häpeän Hiljaiset Vedet (Djævlens Slagmark/ Skændslens Stille Vande) – 9:20
 Aurinko ja Kuu (Solen og Månen) – 8:14
 Sankaritarina (Krigerens beretning) – 13:50

Musikere 
 Ville Sorvali – Bas, vokal, håndklap, kor
 Henri Sorvali – Rytme og akustisk guitar, keyboard, mundharpe, bagvokal, håndklap, kor
 Marko Tarvonen – Tordenperkussion, pauker, 12-strenget guitar, bagvokal, håndklap, kor
 Mitja Harvilahti – Lead og rytmeguitar, håndklap, kor

Moonsorrow-album
Album fra 2001
Det svageste led

Det svageste led (originaltiel: The Weakest Link) er et quizprogram på tv. Programmet startede oprindeligt i England, på BBC Two 14. august 2000. I 2002 blev det købt til dansk tv af DR1 og havde Trine Gregorius som vært. 

Det svageste led handler, som så mange andre quizprogrammer, om at vinde i penge, og den gang det blev sendt i Danmark var det 200.000 kr. man kunne vinde.

Den engelske udgave med Anne Josephine Robinson rundede 1000 sendinger 18. december 2006.

Udformning 
Originalt er der ni deltagere i programmet, som på skift svarer på spørgsmål ud fra normal paratviden. Ideen er at man i løbet af en runde skal danne en kæde af rigtige svar for at opnå et maksimalt beløb, som går videre gennem runderne, hvilket vil sige at kun én løber af med maks. 200.000 kr. (i den danske version).

Før et spørgsmål bliver stillet har alle spillere mulighed for at sige "BANK", hvilket gemmer det beløb man har optjent. Det er en sikkerhedsforanstaltning, men bemærk at man samtidig bryder kæden og så skal starte forfra med at optjene penge.

Efter hver omgang bliver der (til seeren) fortalt hvem der er den stærkeste (altså den der har svaret på flest spørgsmål (eventuelt hurtigst)) og hvem der er den svageste (det modsatte). Deltagerne skriver så på en plade (eller i de nyere engelske udgaver, på en skærm) hvem de mener der skal forlade spillet.
Den der så har fået flest stemmer skal således forlade programmet til lyden af citatet “Du er det svageste led, farvel!“.

Det sidste runde består af to deltagere der, mod hinanden, skal svare på et antal spørgsmål. Hvis det stadig står lige efter dette går spillet ud i Sudden death.

Eksterne henvisninger 
 
 BBC's side om The Weakest Link 
 
 

Tv-underholdningsprogrammer
Zebroid

En zebroid er en krydsning af en zebra (for det meste handyret) og et andet dyr fra hesteslægten, f.eks. en hest ("zorse") eller et æsel ("zonkey").

En zorse har mere form som en hest end en zebra, men har ofte striber fordelt rundt på kroppen.

Referencer 

Krydsninger
Heste
Zebraer
Æsler
Karasjok

Karasjok (; ) er et norsk tettsted (som stort set svarer til begrebet "byområde") og kommunesæde i Karasjok kommune.

Stedet har 1.825 indbyggere (pr. 2015).

Lige nord for byområdet ligger en seismologisk station.

Historie 
Under 2. verdenskrig blev der bygget en nazistisk koncentrationslejr i Karasjok: Lager IV Karasjok (tysk for "Karasjok lejr nummer 4", norsk: Karasjok fangeleir). Lejren blev drevet af SS, og den var blandt de første fire nazistiske koncentrationslejre i Nordnorge.

I juli 1943 blev 374 politiske fanger og krigsfanger (for det meste jugoslaviske) indsat i koncentrationslejren. De fik som opgave at udvide vejen til Karigasniemi, Finland. Disse fanger byggede "blodveien" til Finland, hvorefter de blev henrettet. Efter fire eller fem måneder havde blot 111 af disse fanger overlevet. Ved afslutningen af fangernes ophold i Karasjok, kort før transporten fra Karasjok, blev 45 fanger massakreret med skydevåben.

Efter 2. verdenskrig 
Sametinget blev åbnet af H. M. kong Olav V 9. oktober 1989.

Infrastruktur 
Fra Karasjok går E6 nord over til Lakselv og øst over til rigsgrænsen til Finland. Fra Kautokeino i sydvest kommer riksvei 92 og går fra tingstedet (Karasjok tettsted) videre langs den sydlige bred af floden Kárášjohka.

Produktion, kultur og religion 
I Karasjok forefindes både jernvare- og trævareindustri. Tingstedet er hjemsted for en række centrale samiske institutioner, der i blandt Sametinget, NRK Sápmi, museet De Samiske Samlinger og Samisk spesialbibliotek. Karasjok har produktion af jernvarer og trævareindustri. Det er to kirker på tettstedet: Karasjok kirke og Karasjok gamle kirke, som er den ældste trækirke i Finnmark.

Den samisksprogede avis Ávvir kommer ud fem gange om ugen.

Noter 

Byer i Norge
Marko Tarvonen

Marko Tarvonen (født den 21. marts 1978) er en finsk musiker, som spiller trommer i folk metal-bandet Moonsorrow. Han blev rekrutteret, da bandet mente, at det var på tide at få en rigtig trommeslager frem for en trommemaskine, efter de havde skrevet kontrakt med Plasmatica Records. Udover at være medlem af Moonsorrow spiller han også i bandet Pink Projector.

Henvisninger 
 Biografi 

Musikere fra Finland
Moonsorrow
Mitja Harvilahti

Mitja Harvilahti (født 29. december 1979 i Helsinki) er en finsk guitarist, der spiller i folk metalbandet Moonsorrow. Mitja fortæller selv, at han har været besat af elektriske guitarer siden han var 4. Derefter studerede han 10 års klassisk guitar og musikteori. Han største idoler er Slayer. Gennem tiden har Harvilahti spillet i bands som Shadow Cut, The Sinkage, Milkweed og Tyrant. I dag spiller han i Moonsorrow og to andre bands ved navn Itäväylä og Lakupaavi

Eksterne henvisninger 
 Biografi 
 

Musikere fra Finland
Guitarister fra Finland
Personer fra Helsinki
Moonsorrow
Little James

Little James er en komposition af Liam Gallagher, forsanger i Oasis. Nummeret, som er skrevet til hans stedsøn; dengang han endnu var gift med Patsy Kensit, indgår på udgivelsen Standing on the Shoulders of Giants (2000). En demo optagelse af nummeret findes på et bootleg fra SOTSOG-indspilningerne. Liam Gallagher udtaler sig bl.a. om nummeret på showet MTV RTL, New York.

Eksterne links 
 http://www.mrmonobrow.dsl.pipex.com/monobrow/giants.htm  – informationer om demo bånd
 https://www.youtube.com/watch?v=-BjdtTfMrrA

Oasis-sange
Når jeg ser et rødt flag smælde

Når jeg ser et rødt flag smælde er skrevet til et DSU Københavns kredsstævne i 1923, sangen er stadig den dag i dag, DSU´s slagsang. Hertil bliver den også brugt som slagsang i Socialdemokratiet. Den blev skrevet af socialdemokraten Oskar Hansen til et DSU-møde i 1923. Oskar Hansen var uddannet som typograf og havde arbejdet som havnearbejder på B&W's skibsværft, men arbejdede senere som journalist på Dagbladet Arbejderen og senere Social-Demokraten, også aktiv som politisk digter.

Sangen er sandsynligvis den mest populære sang i socialdemokratiet, og sandsynligvis den mest udbredte politiske sang i Danmark. Sangen har sin politiske modsætning i de liberales Frihed er det bedste guld. I 2016 blev en ung kunstner bortvist fra Arbejdermuseet for at kritisere socialdemokratiet og deres brug af sangen for at være racistisk.

Musikpartitur

Referencer 

Sange i Arbejdersangbogen
Sange fra Danmark
Danske flagsange
Oradea

Oradea (; ; ; ) er administrativt center i Bihor distrikt i Transsylvanien, Rumænien. Oradea har  indbyggere.

Referencer

Eksterne henvisninger 

Byer i Rumænien
Byer i distriktet Bihor
I Wanna Live In a Dream In a Record Machine

I wanna live in a dream (in my record machine) er en sang af Noel Gallagher.

Baggrund 
Om nummeret vides der ej ret meget, andet end at det efterhånden er et par år gammelt. Thi ud fra informationer Noel har givet i forskellige interviews kan man danne sig et mindre billede af nummeret. I et japansk radiointerview d. 29 september 2002, sagde han således følgende: "It's about buying records."  Kort tid efter dette interview udtaler han sig d. 4 oktober 2002 til det tyske program Fast Forward: "I have another one called 'I Want To Live In A Dream In My Record Machine', and that sounds like Led Zeppelin doing The Beatles". Senere på måneden d. 26/ 10 afslører han til BBC Radio 2 i dokumentaren 'Oasis – What's The Story?' om de seneste sange, han har skrevet: "One is called 'I Want To Live In A Dream In My Record Machine', which is about 10 minutes long and it's big, psychedelic, loads of guitar solos, but it's good though, the lyrics are good."  Skønt nummeret ser gammelt ud, ser det ud til at han ønsker at indspille den endeligt til Oasis' kommende udspil. Noel udtalte sig nemlig til NME, d. 3 januar 2007, at "there's another one called 'I Wanna Live In A Dream In My Record Machine'. It's about buying records, and as I said to the Kasabian boys out in Ibiza, 'Yeah man, it's good!', kind of like a 'Champagne Supernova' thing." Bandet bookede eftersigende studietid fra d. juli 2007.

Rocksange
Stop the Clocks

Stop the Clocks er både titlen på det britiske band Oasis' opsamlingsplade (2006) og titlen på en stadig uudgivet kompostion af Noel Gallagher, guitarist og sangskriver.

Baggrund 
Sangen er skrevet under indspilningen af gruppens femte udspil Heathen Chemistry, og meget muligt en af de mest hypede Oasis sange pga. Noels gentagne påstande om at den er en af de bedste sange, han nogensinde har skrevet.

Omslaget 
Omslaget til ompsamlingspladen blev designet af Sir Peter Blake, bedre kendt for hans arbejde for The Beatles, for hvem han designede coveret til albummetSgt. Pepper's Lonely Hearts Club Band(1967). Blake har dog også arbejdet for Paul Weller's, for ham lavede han omslaget til Stanley Road(1995).

Track liste

Disc 1 
 "Rock 'n' Roll Star" (fra Definitely Maybe)
 "Some Might Say" (fra (What's the Story) Morning Glory?)
 "Talk Tonight" (fra The Masterplan)
 "Lyla" (fra Don't Believe the Truth)
 "The Importance of Being Idle" (fra Don't Believe the Truth)
 "Wonderwall" (fra (What's the Story) Morning Glory?)
 "Slide Away" (fra Definitely Maybe)
 "Cigarettes & Alcohol" (fra Definitely Maybe)
 "The Masterplan" (fra The Masterplan)

Disc 2 
 "Live Forever" (fra Definitely Maybe)
 "Acquiesce" (fra The Masterplan)
 "Supersonic" (fra Definitely Maybe)
 "Half the World Away" (fra The Masterplan)
 "Go Let it Out" (fra Standing on the Shoulder of Giants)
 "Songbird" (fra Heathen Chemistry)
 "Morning Glory" (fra (What's the Story) Morning Glory?)
 "Champagne Supernova" (fra (What's the Story) Morning Glory?)
 "Don't Look Back in Anger" (fra (What's the Story) Morning Glory?)

iTunes bonus numre 
 "Cast No Shadow" (Live fra Knebworth, d. 10 august , 1996)
 "Columbia" (Live fra Knebworth, d. 11 august, 1996)
 "Acquiesce" (Video)

HMV exclusive bonus DVD 
With orders from HMV.co.uk, a bonus DVD was packaged with the album. The DVD featured two live songs, "Morning Glory" live from the 2005 V Festival on August 20, 2005, and "Half the World Away" live from Glasgow Barrowlands on October 13, 2001.

Best Buy exclusive bonus disc 
Hos Best Buy butikkerne var den regulære version med 2 CD'er af albummet pakket med Stop the Clocks EP som en bonus disc. 
 "Acquiesce"
 "Cigarettes & Alcohol" (Demo)
 "Some Might Say" (Live, 1995)
 "The Masterplan"

Eksterne links 
 sangtekst

Oasis-album
Album fra 2006
Gasolin' teaterkoncert

Gasolin' teaterkoncert er en teaterkoncert, der blev opført første gang i 1994 på teatret Dr. Dantes Aveny.

Den er bygget op omkring sange af den danske beatgruppe Gasolin'.

Teaterkoncerten er siden blevet sat op på flere teatre i Danmark, bl.a. Århus Teater, Det Danske Teater og Østre Gasværk (2006).

Teaterkoncert
Teater i Danmark
Miranda de Ebro

Miranda de Ebro er en by i det nordlige Spanien, der gennemløbes af floden Ebro. Det er den næststørste by i provinsen Burgos. Indbyggertallet er ca. 40.000.

Byer i Castilla y León